cyanic-selkie/wikianc huggingface dataset:
John Kay (muusikko)
Ura
Kay kärsii silmien valoherkkyydestä, jonka takia hän käyttää aurinkolaseja. Hän on myös täydellisesti värisokea. Tästä huolimatta hän harrastaa videokuvausta. Kay asuu Tennesseessa Nashvillessa Jutta-vaimonsa kanssa.
Syrjäsen mausoleumi
Syrjäsen mausoleumi oli Tampereen Keskustorille viime sotien aikana tehty laatikkomainen rakennus, joka toimi maanalaisen väestönsuojan sisäänkäyntinä. Useita metrejä korkea, vaalea rakennus sijaitsi torin etelälaidalla Commercen ja Palanderin talon vieressä (nyk. Jugendtori). Tamperelaiset kutsuivat sitä ”Syrjäsen mausoleumiksi”, koska se rakennettiin K. V. Syrjäsen toimiessa kaupunginvaltuuston puheenjohtajana. Mausoleumi purettiin 1950-luvulla.
Planet Pit
Promosinglet
Albumin ensimmäinen promosingle "International Love" julkaistiin 29. toukokuuta 2011. Singlellä vierailee Chris Brown ja se sijoittui Billboard Hot 100 -listan 59. sijalle.
Flightradar24
Lennon tiedoista näkee tarkan sijainnin, konetyypin (ja kuvan kyseistä koneesta), lentonopeuden- ja korkeuden, lähtöpaikan ja kohteen sekä muutamia muita tietoja (mm. nousunopeus). Palvelu mahdollistaa myös aikaisempien lentojen tutkiminen niin sanotun timelapsen muodossa ja koneiden lentohistorian selaamisen.
Stanisław Poniatowski (1676–1762)
Poniatowski syntyi Szlachta-aateliseen perheeseen, joka ei tosin ollut säätynsä rikkaimpia tai maineikkaammasta päästä. Hän palveli Itävallan armeijassa kenraali Michal Franciszek Sapiehan joukoissa Osmanien valtakunnan turkkilaisia vastaan käydyssä sodassa. Puolan kruunusta käydyssä taistelussa hän oli Ruotsin kuninkaan Kaarle XII:n nimittämän ehdokkaan Stanisław Leszczyńskin tukija August II Väkevää vastaan. Hänestä tuli Ruotsin armeijan kenraali ja vuonna 1709 hän osallistui Pultavan taisteluun, jossa pelasti Kaarle XII:n hengen ruotsalaisten kärsittyä suuren tappion keisari Pietari Suuren johtamaa venäläisarmeijaa vastaan. Kaarle XII pakeni Osmanien valtakuntaan, jossa Poniatowskin aikaisemmin turkkilaisista hankkimista kokemuksista oli hyötyä. Poniatowskista tuli Kaarlen luotetuin lähettiläs tämän pyrkimyksissä saada osmanit mukaan suureen Pohjan sotaan. Turkkilaiset julistivatkin sodan Venäjälle ja voittivat Pietarin joukot Prutin taistelussa kesällä 1711. Palattuaan Osmanien valtakunnasta Kaarle XII nimitti Poniatowskin tuolloin alaisuuteensa kuuluneen saksalaisen Zweibrückenin kuvernööriksi.
Surahammarin kunta
Surahammar on kasvanut 1500-luvulta peräisin olevan rautaruukin ja sen pohjalta kehittyneen terästehtaan ympärille. Kolbäcksjoen nopeavirtaiseen kohtaan rakennettiin ensimmäinen kruununvasara 1500-luvulla. Vuonna 1637 omistajaksi tuli Axel Oxenstierna, joka laajensi vesivoimalla toiminutta pajaa. Tukholmalainen kultaseppä Erik Adolf Zethelius osti ruukin 1845 ja johdatti sen suuruuden aikaansa. Ruukki tuli kansainvälisesti tunnetuksi vuonna 1866 aloitetusta rautatievaunujen pyörien tuotannosta, ja vielä 1980-luvulla Surahammar tuotti pyörät kaikkiin Ruotsin juniin. Surahammarissa suunniteltu ja valmistettu Ruotsin ensimmäinen sarjatyönä tehty auto vuodelta 1900 on näytteillä ruukkimuseossa.
Toinen entinen ruukki ja nykyinen taajama kunnassa on Virsbo, jonne ensimmäiset hamarit asennettiin 1600-luvun alussa Jakob de la Gardien omistaessa maat. Vuonna 1972 Surahammarin asukkaista lähes 20 prosenttia eli suurempi osuus kuin missään muualla Ruotsissa oli ulkomaalaisia, paljolti suomalaista työväkeä. Terästehdas oli 1970-luvun lopulla lakkautusuhan alla, kunnes silloinen omistaja Asea päätti uudistaa sen uuteen sähköiseen pelkistykseen perustuvaksi. Nykyisin tehtaan omistaa intialainen Tata Steel. Vuonna 1988 suomalainen Outokumpu osti paikkakunnan magneettitehtaan, joka nykyisin toimii nimellä Sura Magnets AB. Virsbon teollisuusperinteitä jatkavat Uponor muoviputkien ja SSAB kalliopulttien valmistajana.
Kuntajaon kehitys
Snevringen kihlakuntaan kuuluneista Ramnäsin ja Suran pitäjistä muodostettiin kummastakin oma maalaiskunta, kun vuoden 1862 kunnallislait astuivat voimaan. Vuoden 1952 kuntauudistuksessa Sura jäi ennalleen, mutta Ramnäsiin liitettiin aiempi Västervålan maalaiskunta. Vuonna 1963 Ramnäsin ja Suran maalaiskunnat yhdistettiin Surahammarin maalaiskunnaksi. Västervålan seurakunta liitettiin siitä jo vuonna 1967 osaksi Fagerstan kaupunkia, joka on nykyään osa Fagerstan kuntaa. Vuonna 1971 Surahammarin maalaiskunta muutettiin nykyiseksi Surahammarin kunnaksi ilman rajamuutoksia.
Väestönkehitys
Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 185 871 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 51 000 kruunua.
Ryan Suter
pienoiskuva|Suter vuonna 2005. Ryan Suter (s. 21. tammikuuta 1985 Madison, Wisconsin, Yhdysvallat) on yhdysvaltalainen jääkiekkoilija. Hän pelaa NHL-joukkue Dallas Starsissa. Hän pelasi aiemmin Nashville Predatorsissa ja Minnesota Wildissä.
Antiikin Kreikan keramiikka
Materiaali ja tuotanto
Vaasit tehtiin yleensä käyttäen dreijaa eli savenvalajan pyörää. Vaasi tehtiin joko yksiosaisena tai niin, että jalka, vartalo ja kaula tehtiin erikseen ja liitettiin yhteen. Kokoerot samoissakin vaasityypeissä osoittavat, että menetelmät olivat suhteellisen yksinkertaisia. Jokainen vaasiyksilö oli hieman erilainen.
Maalaamisen jälkeen vaasi poltettiin samassa uunissa kolmessa vaiheessa. Lämpötilaa vaihdeltiin prosessin aikana noin 850–950 asteen välillä, samalla kun hapen määrää välillä lisättiin ja välillä vähennettiin. Ensimmäisessä vaiheessa uunin lämpötila nostettiin ensin 900 asteeseen ja polttotila pidettiin hapekkaana, jolloin vaasi muuttui kokonaan punaiseksi. Toisessa vaiheessa lämpötila nostettiin hapettomana 950 asteeseen ja sen annettiin vähitellen laskea. Uuniin tuotettiin savua ja häkää, jolloin koko vaasi muuttui harmaaksi ja mustat alueet mustenivat entisestään. Lopulta uunin annettiin jäähtyä hapekkaassa tilassa noin 850 asteeseen, jolloin mustaksi tarkoitetut rautaoksidipitoiset kohdat pysyivät mustina, savilietteellä käsittelemättömät osat taas muuttuivat punaisiksi.
Carley-pelastuslautta
Historia
Lautta kehitettiin höyrylaivojen tulon myötä. Varsinaista keksijää ei tiedetä. Niiden erot vaihtelevat suunnittelijan mukaan. Suomeen lauttamalli tuli sotien aikana saksalaisten kautta.
Ensi kerran Carley-lauttoja nähtiin laajemmin ensimmäisessä maailmansodassa, sillä lautta osoittautui nopeasti hyvin käytännölliseksi: lautan pystyi säilyttämään laivalla lähes mitä tahansa sopivan kokoista pintaa vasten, sen saattoi pudottaa veteen kohtalaisen huoletta verrattuna veneeseen, lautalle mahtui paljon väkeä, eikä ollut merkitystä, kummin päin lautta asettui veteen. Lisäksi irrallinen lautta oli parin kolmen miehen helposti siirreltävissä, eikä sen veteen saaminen vaatinut ponnistuksia, toisin kuin venekurkien avulla siirrettävä pelastusvene, jonka vesillelaskukäsittely vaatii useita asiansa osaavia kansimiehiä. Lisäksi merihätätilanteessa veneiden laskeminen oli usein mahdotonta tai ainakin erittäin vaarallista, kun taas lautat sai vesille nopeasti. Erityisen vaikeasti käsiteltäviä lauttaan verrattuna olivat koottavat pelastusveneet, joissa oli purjekankaiset koottavat laidat. Sellaisia oli muun muassa RMS Lusitanialla, jonka tuhossa havaittiin näiden veneiden vaikea käsiteltävyys. Toisen maailmansodan aikana Carley-lautat kuuluivat lähes kaikkien sota-alusten vakiovarusteisiin.
Joissakin vesibusseissa käytetään Carley-lautasta periytyviä noin 2x4 metrin kokoisia pelastuslauttoja. Ne ovat uretaanitäytteisestä lasikuidusta valmistettuja, Niiden laitaa kiertää rivi köydestä tehtyjä kahvoja. Lautoissa on myös sisäänrakennettu tutkaheijastin eli ne näkyvät pelastusalusten tutkissa. Näitä avolauttoja käytetään vain suppealla alueella liikkuvissa matkustaja-aluksissa, koska ne on tarkoitettu vain osoittamaan haaksirikkopaikan ja ennen muuta tarjoamaan kelluntaturvaa ja kokoontumispisteen aluksessa olleille. Alusten liikkuma-alueilla on nopeasti saatavilla apua, joten pelastettavat eivät joudu olemaan pitkää aikaa veden varassa.
Akseli Gallen-Kallela
thumb|[[Fernand Cormonin ateljee vuonna 1885. Vasemmalla istumassa Henri de Toulouse-Lautrec.|259x259px]] Akseli Gallen-Kallela (noin vuoteen 1907 Axel Waldemar Gallén, 26. huhtikuuta 1865 Pori – 7. maaliskuuta 1931 Tukholma ) oli Suomen merkittävimpiä taidemaalareita. Hän aloitti uransa realistisilla kansankuvauksilla, ja siirtyi romanttisiin Kalevala- ja Karjala-aiheisiin. 1890-luvulla hän loi merkittäviä teoksia sekä symbolismin että realismin tyyliin. 1900-luvun puolella, etenkin Afrikan-matkan yhteydessä, Gallen-Kallelan teokset alkoivat ilmentää ekspressionismia.
Opinnot piirustuskoulussa ja kouluvuodet
Aluksi Axel Gallén kävi normaalilyseon lisäksi iltaisin Suomen Taideyhdistyksen piirustuskoulussa vuodesta 1878. Lisäksi S. A. Keinänen ja Adolf von Becker opettivat häntä yksityisesti.
Keväällä 1881 hän keskeytti lyseon suorittamatta ylioppilastutkintoa. Samana vuonna hän kirjoittautui Suomen Taideyhdistyksen piirustuskouluun, jossa sai oppia muun muassa Fredrik Ahlstedtilta. Adolf von Beckerin opetus ja neuvot vaikuttivat Gallénin omien sanojen mukaan häneen eniten.
Stanisław Poniatowski
Stanisław Poniatowski voi tarkoittaa seuraavia henkilöitä:
Akseli Gallen-Kallela
Karelianismia ja rakennushankkeita
Gallen-Kallela suunnitteli ja rakennutti vuosina 1911–1913 Espooseen Tarvaspäähän ateljeekodin. Vuonna 1961 se avattiin yleisölle Gallen-Kallelan Museo -nimisenä. Gallen-Kallelalla oli myös Kalela-niminen erämaa-ateljee Ruovedellä, jonka hän rakennutti vuosina 1894–1895 omien piirustustensa mukaan. Gallen-Kallela asui perheineen Kalelassa moneen otteeseen useita vuosia. Kalela on toiminut kotimuseona, mutta on sittemmin suljettu yleisöltä.
Lars Jacobsen
Ura
Elokuussa 2008 hän teki yksivuotisen sopimuksen englantilaisseura Evertonin kanssa. Hän kuitenkin menetti suurimman osan ensimmäisestä kaudestaan loukkaantumisen takia ja teki ensiesiintymisensä valioliigassa vasta 21. maaliskuuta 2009 ottelussa Portsmouthia vastaan.
Daft Punk
Historia
Yhtyeen ensimmäinen pitkäsoittoalbumi Homework julkaistiin vuonna 1996 ja nosti yhtyeen suuren yleisön tietoon. Sen on sanottu olevan yksi elektronisen tanssimusiikin vaikutusvaltaisimmista albumeista. Vuonna 1999 julkaistiin DVD, D.A.F.T - A story about Dogs, Androids, Firemen and Tomatoes, joka sisälsi musiikkivideoita, dokumentteja niiden tekemisestä sekä yhden kappaleen livetaltioinnin. Daft Punk julkaisi toisen pitkäsoittonsa Discovery vuonna 2001. Albumi sisälsi vaikutteita muun muassa vanhasta syntetisaattoripopista, diskosta ja rockista. Tällä levyllä Daft Punk sai huomattavasti lisää uusia kuuntelijoita myös konemusiikkipiirien ulkopuolelta. Discoveryn tunnetuimpia kappaleita ovat "One More Time", "Digital Love" ja "Harder, Better, Faster, Stronger". Tähän aikaan yhtye alkoi myös näyttäytyä julkisuudessa erityisissä robottipuvuissa, joiden kypärissä vilkkui LED-valoja.
Akseli Gallen-Kallela
Kansankuvausta ja dekadenssia
Hän kuvasi kuitenkin myös pariisilaiselämää ja sen henkevän dekadenttia fin de siècle -ilmapiiriä. Tunnetuin esimerkki tästä on Démasquée vuodelta 1888.
Kalevala-romantiikasta Symposion-vaiheeseen
Jo erämaamaalauksissa oli koristeellisuutta, joka oli ominaista Gallen-Kallelan Symposion-vaiheelle. Tuolloin hän keskittyi eurooppalaisiin virtauksiin kuten symbolismi ja mystisismi, ja kansalliset aiheet jäivät sivummalle. Pääteoksia tältä kaudelta ovat Symposionin ohella Ainolassa oleva Sibelius Sadun säveltäjänä, molemmat vuodelta 1894.
Berliini-maalari
Berliini-maalari oli antiikin kreikkalainen vaasimaalari, joka maalasi attikalaista punakuviokeramiikkaa. Hän toimi Ateenassa arkaaisen ja klassisen kauden taitteessa noin vuosina 500–460 eaa. Maalarin oikeaa nimeä ei tunneta. Tutkimuksessa käytetty nimitys perustuu siihen, että eräs hänen tunnetuimmista töistään on nykyisin Antikensammlungissa Berliinissä.
Akseli Gallen-Kallela
Maine ja arvostus
Gallen-Kallelan uran alkuvaiheessa hänen naturalistisia maalauksiaan haukuttiin, koska niissä oli "rumia ihmisiä".
Luettelo televisiosarjan Salaiset kansiot jaksoista
thumb|right|[[Chris Carter loi Salaiset kansiot, jonka ensimmäinen jakso esitettiin 10. syyskuuta 1993.]] Salaiset kansiot on yhdysvaltalainen science fiction -draamasarja, jonka on luonut Chris Carter. Alun perin sarjaa esitettiin vuosina 1993–2002 yhteensä yhdeksän tuotantokauden ja 202 jakson ajan. Sarja kertoo kahdesta FBI-erikoisagentista, Fox Mulderista (es. David Duchovny) ja Dana Scullysta (Gillian Anderson), jotka tutkivat paranormaaleihin ilmiöihin liittyviä tapauksia, joita kutsutaan salaisiksi kansioiksi. Mulder uskoo paranormaaleihin ilmiöihin, ja skeptinen Scully määrätään laatimaan tieteellisiä analyysejä Mulderin löydöistä, joita voitaisiin viime kädessä käyttää tämän mustamaalaamiseksi. Sarjan aikana kaksikosta tulee läheisiä ystäviä. Salaiset kansiot sisälsi koko sarjan läpi kestävän juonen, joka liittyi hallituksen salaliittoon pitää avaruusolentojen olemassaolon salassa. Läheskään kaikki jaksot eivät vieneet juonta eteenpäin, vaan ne keskittyivät niin sanottuihin ”viikon hirviöihin”.
Lynette Fromme
Elämänvaiheet
Fromme oli 1970-luvun alussa lukuisia kertoja pidätettynä muun muassa Mansonin oikeudenkäynnin häiriköinnistä sekä monista muista rikoksista kuten murhayrityksestä LSD:llä myrkytetyllä hampurilaisella. Hän asui Kaliforniassa samoissa kaupungeissa, joissa Manson kulloinkin oli vankilassa, mutta ei saanut oikeutta vierailla tämän luona. Frommea syytettiin vuonna 1972 osallisuudesta James ja Lauren Willettin kaksoismurhaan, mutta hänet vapautettiin syyttömänä. Fromme muutti toisen mansonilaisen Sandra Goodin kanssa Sacramentoon. He väittivät perustaneensa International People’s Court of Retribution (”kansainvälinen kansan rankaisuoikeus”) -nimisen ekoterroristijärjestön, jonka nimissä he uhkailivat suuryrityksiä. Manson määräsi Frommen ja Goodin omistautumaan Order of the Rainbow -nimiselle luonnonsuojelukultille ja Kalifornian punapuiden pelastamiselle. Hän antoi heille uudet nimet ”Red” ja ”Blue”.
Luettelo televisiosarjan Salaiset kansiot jaksoista
Sarjan idean keksi alun perin Chris Carter, joka toimi sen vastaavana tuottajana. Myös muun muassa R. W. Goodwin, Frank Spotnitz, Howard Gordon, Vince Gilligan, John Shiban, Kim Manners, Glen Morgan ja James Wong olivat sarjan tuottajia. Ensimmäiset viisi tuotantokautta kuvattiin Vancouverissa ja loput Los Angelesissa. Jaksot olivat noin 45 minuutin pituisia, ja ne lähetettiin standardipiirtona. Sittemmin ne on muokattu teräväpiirtoon. Televisiosarjan pohjalta on tehty kaksi kokopitkää elokuvaa: X-Files – taistelu tulevaisuudesta (1998) ja X-Files: Usko koetuksella (2008). Vuonna 2016 sarjasta esitettiin kuusiosainen kymmenes tuotantokausi, ja vuonna 2018 esitettiin kymmenosainen yhdestoista tuotantokausi.
Lännen Uutiset
Useita amerikansuomalaisia lehtiä toimittanut Fred Karinen perusti Lännen Uutiset edellisenä vuonna lakanneen Lännettären jatkajaksi. Sen toimittajana työskenteli Kalle Haapakoski. Karisen kuoltua vuonna 1909 lehden omistajat ja toimittajat vaihtuivat moneen kertaan. Sosialistisen Toverin kanssa kilpaillut Lännen Uutiset oli poliittisesti neutraali ja noudatteli lähinnä mainostajiensa näkökantoja. Kerran viikossa ilmestyneen lehden levikiksi ilmoitettiin 4 700 kappaletta vuonna 1910.
Hallstahammarin kunta
Väestönkehitys
Vuoden 2011 lopussa kunnan väestö jakautui eri ikäryhmiin seuraavasti:
Työväen olympialaisten talvikisat 1931
Työväen olympialaisten talvikisat 1931 järjestettiin Mürzzuschlagissa, Itävallassa 5.–8. helmikuuta.
Pikaluistelu 500 m
<br style="clear:both" />
Ingeborg Marie Sick
Ingeborg Marie Sick (17. syyskuuta 1869 Kööpenhamina, Tanska – 14. marraskuuta 1951 Hørsholm, Tanska ) oli tanskalainen kirjailija. Hän osallistui 1888–1900 Kööpenhaminan vapaa seurakunnan toimintaan, mutta julkaisi sen jälkeen kokoelman pieniä kertomuksia. Pienen tauon jälkeen hän julkaisi joukon pitempiä tarinoita, joista tuli suosittuja ja joita käännettiin monille kielille. Lisäksi hän julkaisi runokokoelman Bölgeslag (1904) ja satunäytelmän Prinsessen, der spandt (1906).
Jyväskylän yliopiston matematiikan ja tilastotieteen laitos
Soveltava matematiikka
Soveltavan matematiikan tutkimus laitoksella on erikoistunut inversio-ongelmiin. Inversio-ongelmien tutkimus on monitieteinen tutkimusala, joka keskittyy epäsuorien mittausten matemaattiseen teoriaan ja käytännön tulkintaan. Sillä on käytännön sovelluksia esimerkiksi lääketieteellisissä ja teollisissa kuvantamismenetelmissä (mm. röntgenkuvaus ja ultraäänitutkimus). Tutkimuksen kohteita ovat osittaisdifferentiaaliyhtälöiden ja geometrian inversio-ongelmat. Inversio-ongelmia laitoksella tutkii yksi tutkimusryhmä.
Seepramakrilli
Kalastus
Seepramakrillia pyydetään paljon niin ammattimaisesti, teollisesti ja virkistysmielessä. Kalaa myydään tuoreena, pakastettuna, suolattuna, kuivattuna ja säilykkeenä. Siitä valmistetaan myös kalapyöryköitä.
Pyhän Scholastican päivän mellakka
Pyhän Scholastican päivän mellakka oli Englannin Oxfordissa pyhän Scholastican muistopäivänä 10. helmikuuta 1355 puhjennut mellakka. Se sai alkunsa, kun Swindlestock Tavernin asiakkaana olleet Oxfordin yliopiston opiskelijat valittivat tavernan pitäjälle heille tarjoillun viinin laadusta. Opiskelijat alkoivat riidellä hänen kanssaan, ja tilanne kehittyi käsirysyksi, johon liittyi tavernan asiakkaita sekä opiskelijoiden että tavernan pitäjän puolelle. Tappelun kasvaessa kaupunkilaiset soittivat kirkonkelloja kutsuakseen paikalle lisäjoukkoja, ja opiskelijat kutsuivat vastaavasti omiaan paikalle yliopiston kirkon kelloilla. Yhteenotto kasvoi pian mellakaksi, jossa yliopistolaiset ja kaupunkilaiset tappelivat keskenään, osa jousin ja nuolin aseistautuneina.
Operaatio Keltainen nauha
Tilastot
Lopulliset numerot vaihtelevat lähteestä riippuen. Transport Canadan tilastojen mukaan yli 33 000 matkustajaa ja 224 lentokonetta ohjattiin kanadalaisille kentille, NAV CANADAn mukaan 239 konetta. Kanadan pääministerin Jean Chrétienin mukaan 225–250 lentokonetta ja 30 000–45 000 matkustajaa laskeutui kanadalaisille kentille.
Ellen Day Hale
Elämänvaiheita
Ellen Day Hale palasi Bostoniin vuonna 1885 ja asui siellä seuraavat yhdeksän vuotta. Hän teki tuolloin etsauksia, opetti taidekoulussa ja hänen töitään oli näytteillä New Orleansissa. Vuonna 1888 häneltä ilmestyi taidehistoriaa käsitellyt pamfletti.
Day Halen elämä muuttui vuonna 1904 kun hän muutti Washington D.C.:iin missä hoiti vanhempiensa taloutta. Äiti oli halvaantunut ja isä loi uraa pääkaupungissa. Hän piti pääkaupungissa useita näyttelyitä ja piti sen ilmapiiriä inspiroivana. Hänen ystäväpiiriinsä kuului Theodore Roosevelt. Hän kiinnostui myös politiikasta ja osallistui moniin poliittisiin kokouksiin. Taiteelle jäi entistä vähemmän aikaa, minkä väitetään näkyneen töiden laadussa.
Askos
pienoiskuva|upright=0.78|[[Apulialainen keramiikka|Apulialainen punakuviotekniikalla koristeltu askos, n. 330–320 eaa.]] Askos (, ’viinileili’) on antiikin aikana käytetty leiliä muistuttava keraaminen säilytys- ja kaatoastia. Se tunnetaan vaasien muotona erityisesti kreikkalaisesta keramiikasta.
Keramiikassa askos on pieni, matala ja pyöreä astia, jossa on tasainen pohja, pitkäkaulainen nokka ja vartalon yli kaareutuva kädensija. Koko ja muoto osoittavat, että askoksia käytettiin ennen kaikkea silloin, kun nestettä haluttiin kaataa kerrallaan pieni määrä. Vaasissa ei yleensä ole tilaa suurikokoisille koristeluille.
Barotsemaa
Barotsemaa oli ennen siirtomaa-aikaa itsenäinen Lundan kuningaskunta. Lunda oli liittovaltio, jonka ydin oli Katanga. Sitä ympäröivät autonomiset, veroja maksavat provinssit, joilla oli sama kulttuuri. Lundan varhaisvaiheet ovat epäselvät. Hallitsijan valta periytyi matrilineaarisesti ja häntä kutsuttiin nimellä Mwata Yamvo. Lundasta kasvoi 1700-luvulla laaja ja yhtenäinen valtio. Se kävi kauppaa portugalilaisten merenkulkijoiden kanssa ja sai näiltä hankituksi aseita, joilla valtiota voitiin laajentaa. Lunda joutui 1800-luvulla osaksi Britannian imperiumia. Nykyään sen pääosa kuuluu Sambiaan, vaikkakin sillä on myös itsenäisyyspyrkimyksiä. Kongon kriisin aikana vuosina 1960–1964 Katanga olikin Kongon puoleiselta osiltaan itsenäinen valtio.
FC Viljandi
Historia
FC Viljandi perustettiin vuonna 2011, kun JK Tulevik Viljandi päätti irtautua tekemästään yhteistyöstä FC Floran kanssa ja siirtyi pelaamaan alemmalle sarjatasolle. FC Viljandin perustamisella varmistettiin viljandilaisen jalkapalloilun jatkaminen Meistriliigassa. Seura lakkautettiin vuonna 2012.
Johnny Quick
Jonathan Chambers
Johnny Chambersin suojatti professori Gill kehitti supernopeuden kaavakkeen löydettyään siihen tarvittavat tiedot egyptiläisen kuninkaan hautakammiosta. Gill kertoi kaavan Chambersille ja toivoi hänestä tulevan supersankari. Chambers hyväksyi tämän ja ryhtyi taistelemaan rikollisia vastaan nimellä Johnny Quick. Hän taisteli ensimmäisen Salaman Jay Garrickin kanssa toisessa maailmansodassa All-Star Squadron ryhmässä. Sittemmin 1942 Chambers meni naimisiin Liberty Bellen kanssa, joka oli myös yksi ryhmän jäsenistä. He saivat tyttären, Jessen, joka käytti isänsä supernopeuden kaavaketta tullakseen sankariksi isänsä tavoin.
Elokuva
Johnny Quick esiintyi ensimmäisen kerran animaatioelokuvassa vuonna 2010 Justice League: Crisis on Two Earthsissa, jossa hahmon äänenä toimi James Patrick Stuart.
Hahmo perustui pahaan versioon, joka oli sarjakuvan tavoin kotoisin rinnakkaisuniversumista. Hän puhui australialaisaksentilla ja oli yksi Amerikan Rikossyndikaatin jäsenistä. Hahmon puku muistutti Negatiivi-Salaman asua. Elokuvan aikana hän taisteli aluksi Salamaa vastaan ja myöhemmin tajuttuaan Owlmanin pettäneen Rikossyndikaatin hän auttoi Batmania menemään portaalin läpi toiseen ulottuvuuteen, jossa Owlman oli virittämässä pommia. Batmanin palattua takaisin Johnny Quick oli vanhentunut huomattavasti värähtelyn seurauksena ja kuoli Salaman käsivarsille.
Men’s Riesen Slalom Trail
Men’s Riesen Slalom Trail tunnetaan miesten suurpujottelun maailmancupin kilpailujen isäntäpaikkana. Vuosien 2016 ja 2020 maailmancupin kilpailuissa rinteen alaosana oli Ski Slope No. 3 -rinne, jonne mentiin viistosti High-Speed Lift No. 8 -hissin yläaseman alapuolelta.
Hollonlampi (Pudasjärvi)
Hollonlampi on pieni Iijoen vesistöön kuuluva järvi Pudasjärvellä Pohjois-Pohjanmaalla. Järvi sijaitsee reilun kilometrin päässä Pudasjärven Tuulijärvestä länteen. Sen pinta-ala on noin 0,24 neliökilometriä ja korkeus merenpinnasta 111,8 metriä. Järvi laskee lännen puolelta Siikaoja-nimistä ojaa pitkin Iijokeen Yli-Siikalammen kohdalle. Järvelle on polku koillisesta Pökkelösuon vedenpuhdistamolta. Järvi on asumaton ja sen rannat ovat pääosin suota pohjoisrannan Saunasaarta ja itärannan Hollonahon länsilaiteita lukuun ottamatta, missä rannalla on myös kallioita.
Psiaks
Psiaksin nimi tunnetaan useista hänen tekemistään vaasien signeerauksista. Hän työskenteli aikana, jolloin mustakuviotekniikka oli vaihtumassa punakuviotekniikaksi, ja toimi sujuvasti kummallakin tekniikalla. Häntä pidetään usein punakuviotekniikan kehittäjänä yhdessä Andokides-maalarin kanssa. Kumpikin maalasi savenvalaja Andokideen vaaseja, toisin sanoen työskenteli tämän työpajassa.
Mikko Lukkarila
Saavutukset
Maajoukkueessa
Yhdysvaltain vapaussota
Sodan taustat
Emämaan ja siirtokuntien välit kiristyivät jo vuonna 1770, kun Englannista lähetettiin yhä enemmän sotilaita Bostoniin valvomaan valtiovarainmaaministeri Charles Townshendin kehittämien lakien noudattamista. Seuranneen Bostonin verilöylyn aikana brittisotilaat surmasivat useita bostonilaisia.
Vuonna 1774 Englanti liitti Ohiolaakson maat Quebecin provinssiin torjuen näin Virginian, New Yorkin, Connecticutin ja Massachusettsin vaatimukset alueeseen. Teon pyrkimyksenä oli hallinnon tehostaminen ja tuottoisan turkiskaupan turvaaminen Lontoon kauppiaiden käsiin. Toimenpide kuitenkin vain joudutti Englannin ja sen siirtokuntien lopullista välirikkoa.
Massachusetts
Heinäkuussa 1775 vastanimitetty kenraali Washington saapui Bostonin läheisyyteen ottamaan siirtomaajoukot komentoonsa. Syntynyt pattitilanne piirityksessä jatkui syksyn ja talven yli. Maaliskuussa 1776 patriootit toivat Ticonderogan linnoituksesta saadut raskaat tykit asemiin Dorchesterin harjulle ja uhkasivat brittien puolustusasemia. Howen tilanne oli kestämätön ja britit evakuoivat kaupungin 17. maaliskuuta 1776 purjehtien väliaikaiseen turvaan Halifaxiin kuninkaalliseen laivastotukikohtaan Kanadaan. Bostonin vallattuaan Washington siirtyi siirtomaa-armeijan pääosan kanssa vahvistamaan New Yorkia.
New York ja New Jersey
Vuoden vaihtuessa siirtokuntien armeijan näkymät olivat ankeat. Perääntyvän armeijan mukana ollut toimittaja Thomas Paine kirjoitti: ”Nämä ovat aikoja, jotka koettelevat miesten sieluja.” Joukkojen määrä oli huvennut alle 5 000 palveluskelpoiseen sotilaaseen ja vuoden loppuun mennessä päättyvien värväysten jälkeen jäljellä olisi vain 1 400 miestä. Vaikka maaseudulla brittihallinnon vastustus lisäsi suosiotaan, kongressin epätoivoa kuvasi sen muutto pois Philadelphiasta. thumb|right|400px|Washingtonin joukot matkalla ValleyForgeen.
Armeijat, miliisit ja palkkasoturit
Amerikan vallankumoukselliset, patriootit, nauttivat parhaimmillaan 45 prosentin kannatusta väestössä ja heitä vastassa olevia lojalisteja kannatti sodan aikana enimmillään 20 prosenttia. Kaiken kaikkiaan 250 000 patrioottia vastassa oli 50 000 lojalistia.
Mustat ja intiaanit
Useimmat intiaanit Mississippijoen itäpuolella joutuivat kohtaamaan sodan. Suurin osa heistä liittyi brittien puolelle, arvioiden mukaan noin 13 000 soturia taisteli brittijoukoissa, merkittävimpänä ryhmänä irokeesiliitto 1 500 miehen vahvuisena. Jo sodan alussa osa irokeeseista siirtyi tukemaan amerikkalaisia, mutta Joseph Brantin ja hänen sisarensa Molly Brantin vaikutusvallan ansiosta suurin osa sotureista pysyi uskollisena Englannille. Vuonna 1779 kenraali John Sullivan joukkoineen hävitti irokeesien pellot ja puutarhat ja poltti arviolta 40 irokeesien kylää. Vallankumouksellisten häikäilemätön toiminta ajoi irokeesit Kanadaan, josta käsin he jatkoivat lojalistien tukemista vuoteen 1781 asti.
Seuraukset
Yhdysvallat hyötyi eniten vapaussodasta, mutta myös heidän liittolaisensa Espanja ja Ranska saivat maa-alueita. Espanja turvasi runsaat maat Meksikonlahden rannikolta ja Mississippijoen länsipuolelta. Ranska puolestaan piti Louisianan territorion kunnes myi sen Yhdysvalloille 1800-luvun alussa.
Yhdysvaltain itsenäistymisen jälkeen noin 70 000–80 000 Britannialle uskollista asukasta lähti maasta. Jotkut matkustivat Britanniaan ja osa asettui Bahamasaarille. Noin 50 000 siirtyi Kanadaan, pääosin Quebecin provinssiin. Rauha ei poistanut epäluuloja Iso-Britannian ja siitä irrottautuneiden siirtokuntien välillä. Rauhansopimuksen vastaisesti monet brittisotilaat jatkoivat muutaman Isojenjärvien alueella sijaitsevan linnakkeen miehittämistä. Vuonna 1789 voimaan astui Yhdysvaltain liittovaltiomuotoinen perustuslaki. Sitä ennen valtiosta ehdittiin käyttää joidenkin vuosien ajan nimitystä The Confederation. Vuonna 1794 Yhdysvaltain korkeimman oikeuden puheenjohtaja John Jay neuvotteli sopimuksen, jonka mukaan brittien oli luovuttava läntisistä linnakkeistaan kahden vuoden sisällä. Tämä jätti intiaanit ilman englantilaisten tukea, ja vuonna 1795 Yhdysvallat pakotti intiaanit luopumaan lähes kaikista maistaan Ohion osavaltiossa. Uudessa perustuslaissa ei määritelty ollenkaan intiaanien asemaa lukuun ottamatta mainintaa, että kongressilla oli oikeus säädellä kauppaa alkuperäisväestön kanssa. Kanadaan siirtyneiden brittien yllyttäminä monet maansa menettäneet intiaanikansat hautoivat kostoa Yhdysvaltoja vastaan vuosien ajan ja yhtyivät englantilaisiin joukkoihin Vuoden 1812 sotana tunnetussa kriisissä.
Mazda BT-50
Mazda BT-50 on Mazdan vuodesta 2006 lähtien valmistama lava-automalli, joka korvasi Mazda B-sarjan. Se jakaa suuren osan tekniikastaan Ford Rangerin kanssa.
Mazda BT-50 UP/UR (2010–)
Toisen sukupolven BT-50 esiteltiin Sydneyn autonäyttelyssä lokakuussa 2010. Tällä kertaa se perustuu alustaltaan ja tekniikaltaan kolmannen sukupolven Ford Rangeriin, joka on Fordin australialaisen suunnitteluosaston kehittämä.
Benetton B201
Kauden puolivälistä auto parani tasaisesti parannetulla aerodynamiikalla, tehokkaalla käynnistämisellä ja luistonestolla, joka toteutui kauden aikana. Molempien autojen pääsemistä pisteille Saksan GP:ssä seurasi erinomainen suoritus Fisichellan saavuttaessa kolmannen sijan Belgian GP:ssä. Sen jälkeen auto oli vakavasti otettava taistelija pisteistä, vaikka Jenson Button hävisi tallikaverilleen koko kauden.
Norbergin kunta
Kunnan keskustaajan muodostavat kaksi osaa, varsinainen Norberg etelässä ja Kärrgruvan pohjoisessa. Lisäksi kunnan alueella sijaitsevat kylät Bjurfors och Karbenning.
Entiset taajamat
Ruotsissa on tilastoitu taajamaväestö aikaisemmin myös vuosina 1960, 1965, 1970, 1975, 1980, 1990, 1995, 2000 ja 2005. Jonakin tai joinakin näistä vuosista kunnassa on ollut myös seuraavan luettelon mukaiset taajamat, jotka eivät enää ole taajamia:
Kauhukeittiö (1. tuotantokausi)
Kilpailijat
Ensimmäisellä kaudella osallistujia ei jaettu sukupuolen mukaan, jota on suoritettu kaudesta 2 lähtien.
Vähä-Valkiainen
Vähä-Valkiainen eli Vähä Valkijärvi on Pirkanmaalla Parkanossa Jylhänkylässä sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kuivasjärven valuma-alueeseen. Vähä-Valkiainen on osa Vatajanjoen valuma-aluetta.
Stereotomy
Kappale ”Where’s the Walrus” sai nimensä yhtyeen sanoittajan Eric Woolfsonin ja radiojuontaja Lee Abramsin käymästä keskustelusta. Abrams piti The Alan Parsons Projectin musiikista mutta antoi mielellään myös parannusehdotuksia. Eräästä sanoituksenpätkästä hän totesi: ”I don’t hear a great lyric. Where’s the Walrus?” (”En tykkää sanoista. Missä on Walrus?”) Tällä hän viittasi The Beatlesin kappaleeseen ”I Am the Walrus”. Osuvasti ”Where’s the Walrus” on instrumentaali.
Kappaleet
A-puoli
Bakkafrost
Vuonna 2014 Bakkafrost-konserni tuotti runsas 44 000 tonnia perattua lohta ja runsas 85 000 tonnia kalaöljyä. Yhtiöllä on hallussaan noin 55 prosenttia Färsaarten lohentuotannosta. Oman arvionsa mukaan yhtiö on maailman 15. suurin lohentuottaja. Myynnistä suuntautui 64 % Eurooppaan, 16 % Yhdysvaltoihin, 13 % Kiinaan ja 8 % muihin maihin (mm. Venäjä). Yrityksen osake noteerataan Oslon pörssissä. Yhtiön osake kuului OBX-indeksiin keväällä 2016; tämä osakeindeksi seuraa Oslon pörssin 25 vaihdetuimman osakkeen kurssikehitystä.
Lozit
Kulttuuri ja elinkeino
thumb|right|250px|Lozien tervehdystapa. Lozien kulttuuri on hierarkkinen. Lozien valta on jakautunut useille kyläpäälliköille. Perinteisessä loziyhteisössä valta on kuninkaalla, joka omistaa kaikki maat ja tuotteet. Kaikilla on kuitenkin oikeus kalastaa, metsästää ja kerätä yleisillä mailla. Lozeille on tyypillistä asua pienissä kylissä, jotka on ympäröity aidoin. Kylien keskellä on yleensä haka tai tori. Joskus lozit purkavat kylänsä, jolloin he muuttavat sukulaisten kyliin. Tämä johtuu yleensä tulvista. Talot ovat tavallisesti sylinterin muotoisia, joissa on kartiomainen olkikatto.
Rauta on tärkeä materiaali lozeille. Esineille tyypillistä on koristeellisuus. He käyvät myös runsaasti kauppaa muiden heimojen kanssa: historiallisesti merkittäviä vaihtotuotteita olivat norsunluu, orjat ja mehiläisvaha.
Fu-Tourist
thumb|The Universe Is For Us -albumin kansikuva Fu-Tourist (myös nimillä Fun Tourist/Fun-Tourist) oli turkulaisen Jori Sjöroosin tanssimusiikkiprojekti.
V. A. Koskenniemi
Elämä ja ura
Koskenniemi kuoli Turussa 4. elokuuta 1962. Hänet on haudattu Turun hautausmaalle.
Lähteet
thumb|right|V. A. Koskenniemen hautakivi [[Turun hautausmaalla.]]
Östersund
Östersund toimi 1900-luvulla varuskuntakaupunkina, mutta varuskuntaa on lakkautettu 2005–2006. Frösön-saarella on eläinpuisto ja säveltäjä Wilhelm Peterson-Bergerin koti.
Kantharos
Muoto ja tyypit
Kantharoksessa on kaksi huomattavan korkeaa, astian suun yläpuolelle kohoavaa pystysuuntaista kädensijaa ja syvä maljaosa. Joskus siinä on korkea jalka. Kantharoksen variaatio sessile kantharos on matalajalkainen malja, jonka kädensijat eivät kohoa astian suun yläpuolelle. Kantharokset ovat usein runsaasti kuvitettuja ja toisinaan niissä on myös kaiverrettuja koristeita.
Una tragedia al cinematografo
Tuotanto ja restaurointi
Una tragedia al cinematografo on yksi tuolloin vielä tuntemattoman Pina Menichellin Cinesille tekemistä lyhytelokuvista. Se on hauskasti toteutettu pikku vitsi, joka heijastaa aikansa käsityksiä elokuvateattereista moraalittomuuden pesäpaikkoina. Tarinan mukaan elokuva perustuu tositapahtumaan. Se sisältää myös toisen, hienovaraisemman vitsin: Elokuvateatterin johtajana nähdään porvarillisiin vaatteisiin puettu Bruto Castellani, joka esittää voimamies Ursusta teatterin seinillä mainostetussa Enrico Guazzonin elokuvassa Quo vadis? Voyerististä vaikutelmaa korostaa teatterin valkokankaalla näytetty mustasukkaisuusdraama.
Christopher Musonda
Musonda siirtyi Rovaniemen Palloseuraan keväällä 2009. Hän teki tuolloin RoPSin kanssa kautta 2009 koskevan pelaajasopimuksen. Rovaniemen Palloseura oli jo ennen kautta 2008 yhteydessä Musondaan mutta tuolloin siirto ei vielä toteutunut. Kausi 2009 on sambialaisen Musondan 1. kausi Euroopassa. Aikaisemmin Musonda on pelannut Afrikassa maansa pääsarjassa.
Pikkutöpösieppo
Levinneisyys
Pikkutöpösieppoa tavataan Etiopiassa, Keniassa, Somaliassa, Etelä-Sudanissa, Sudanissa, Tansaniassa ja Ugandassa. Lajin kuvattu olevan yleinen tai paikallisesti yleinen ja sen kannankehitys on vakaa. Se on luokiteltu elinvoimaiseksi.
Västeråsin kunta
Vuonna 2007 kunnassa oli 302,01 km² peltoa, joten saman ajankohdan maapinta-alaan vertaamalla saadaan peltojen osuudeksi 31,4 prosenttia kunnan maapinta-alasta.
Piirit
Vuodesta 2016 alkaen kunta on jaettu seuraaviin piireihin:
Seurakunnat
Vuoden 2012 aluejaon mukaan kunnassa on seuraavat Ruotsin kirkon seurakunnat:
Helinä-keiju
Helinä asuu teepannun muotoisessa talossa Mikä-Mikä-Maan Kimmellyslaaksossa. Helinä on pata- ja kattilakeiju, ja hän rakastaa pannujen, kattiloiden ja kulhojen korjaamista. Hän on muiden keijujen mukaan temperamenttinen, peloton ja hauskanpitoa rakastava. Toisaalta hän on helposti loukkaantuva, mutta myös nopea pyytämään anteeksi.
Akseli Lipponen
Akseli Bernhard Lipponen (30. heinäkuuta 1879 Viipuri – 2. marraskuuta 1932 Helsinki) oli suomalainen toimittaja, hotellin omistaja ja Suomalaisen puolueen puoluesihteeri.
Bergamotti
Bergamotti (Citrus bergamia) on ruutakasveihin kuuluva sitruspuu, jota viljellään pääasiassa Italiassa ja Pohjois-Afrikassa.
Bergamotin hedelmä on pieni ja päärynänmuotoinen. Kasvia viljellään ennen kaikkea hedelmän kuoresta saatavan eteerisen öljyn vuoksi. Tämä hedelmän kuoresta puristettu bergamottiöljy on väriltään keltaista tai vihreää, kitkerän makuista ja sitrukselta tuoksuvaa. Öljyä käytetäänkin lähinnä parfyymeihin ja muun muassa kosmetiikan hajusteena. Se oli yksi 1700-luvulla kehitetyn alkuperäisen Eau de Colognen eli kölninveden ainesosista. Sitä käytetään aromaterapiassa masennuksen hoitoon ja öljyllä on myös ruuansulatusta edistäviä vaikutuksia. Muun muassa Earl Grey -teesekoitus sekä General-nuuska on maustettu bergamottiöljyllä, mutta öljyä ei yleisesti käytetä makuaineena.
Legnican piirikunta
Legnican piirikunta on yksi Ala-Sleesian voivodikunnan piirikunnista. Sen arvioitu väkiluku oli vuoden 2019 lopussa 55 166. Piirikunnan ainoa kaupunkikunta on Chojnów. Seitsemän maalaiskuntaa ovat Chojnów, Krotoszyce, Kunice, Legnickie Pole, Milkowice, Prochowice ja Ruja ja niissä on kylien lisäksi yksi kaupunki; Prochowice. Hallintokeskus Legnica muodostaa oman kaupunkipiirikuntansa.
Porsche Taycan
2022 tammikuussa Porsche julkaisi Taycan Sport Turismon, joka on suunnattu niille, jotka haluavat Cross Turismon käytännöllisyyden tavallisen Taycanin urheilullisuuden kera. Kaikki Sport Turismon variantit tulivat Suomeen maaliskuun puolivälissä 2022. Variantit ovat samat kuin Cross Turismossa ja perus Taycanissa.
Toyota Prius C
Toyota Prius C on Toyotan vuosina 2011–2021 valmistama pieni hybridiautomalli, joka perustuu samalle pohjalevylle kuin esimerkiksi Toyota Yaris. Japanissa mallia myytiin nimellä Toyota Aqua. Euroopan markkinoille autoa ei tuotu lainkaan, sillä Toyotalla oli eurooppalaisessa mallistossaan Yariksen hybridiversio.
Biljoona
Biljoona on miljoona miljoonaa eli tuhat miljardia eli miljoonan toinen potenssi: (106)2 = 1012 = 1 000 000 000 000. Näin ollen se on luku, jossa on 1 ja 12 nollaa. Sana biljoona koostuu osista b(i)- ja -iljoona, joista alkuosa tarkoittaa kahta ja loppuosa viittaa miljoonaan. SI-järjestelmässä biljoonaa vastaava kerrannaisyksikkö on tera.
Alvar Aallon Helsingin keskustasuunnitelma
Tausta
Kampin ja Töölönlahden alueelle laadittiin 1900-luvun alkupuolelta lähtien joukko laajakantoisia rakennussuunnitelmia, mutta niistä toteutettiin vain pieniä osia tai ei mitään. Eliel Saarisen Suur-Helsinki-suunnitelmassa Pro Helsingfors vuodelta 1918 ehdotettiin koko Töölönlahden täyttämistä ja keskustan laajentamista sen alueelle. Täyttöalueen poikki olisi kulkenut leveä puistokatu, Kuningasavenue, keskustasta Pasilaan. Myöhempiä suunnitelmia, joista monet myös olisivat edellyttäneet Töölönlahden täyttämistä, laativat muun muassa Oiva Kallio, joka vuonna 1932 voitti alueen suunnittelukilpailun, Berndt Aminoff vuonna 1932 ja Ilmari Launis vuonna 1942. Vuonna 1949 alueesta pidettiin uusi suunnittelukilpailu, joka ei johtanut mainittavaan tulokseen, mutta sen jälkeen Yrjö Lindegren ja Erik Kråkström laativat kaupungin toimeksiannosta vuonna 1954 valmistuneen ehdotuksen, joka jo monilta osin muistutti Alvar Aallon myöhemmin esittämää. Siinä Töölönlahden täyttämisestä oli luovuttu, uusi liikenneväylä oli sijoitettu rautatien viereen ja Kamppi oli varattu liike-elämän laajentumisalueeksi. Tässä suunnitelmassa, samoin kuin myöhemmin Alvar Aallon suunnitelmassa, varauduttiin autokannan suureen kasvuun ja edellytettiin, että suuresti kasvavan liikenteen oli sujuttava ilman ruuhkia.
Johannes Widekindi
Johan(nes) Widekindi (noin 1620 – 24. joulukuuta 1675 ) oli ruotsalainen kaunopuheisuuden opettaja ja historiografi eli historiantutkija. Hän teki nuoruudessaan opintomatkan ­Englantiin ja toimi sen jälkeen kotiopettajana ja kirjastonhoitajana useissa Tukholman aatelispalatseissa. Hän järjesti valtakunnankansleri Axel Oxenstiernan suuren arkiston. Kirjoittamalla maaliskuun 1. päivänä 1663 kirjeen valtakunnankansleri Magnuslle Widekindi sai kaksi vuotta myöhemmin historiografin viran ja oikeuden käyttää vapaasti tarvitsemiaan lähteitä. Widekindi kirjoitti latinaksi ja käänsi valmiin tekstin heti apulaisten avulla ruotsiksi. Hän kirjoitti Ruotsin suurvalta-ajasta muun muassa sotahistoriateoksen ''Thet Swenska i Ryssland. Tijo åhrs Krijgz-Historie'' ja Kustaa Aadolfin elämäkerran. Hänen kirjoittamansa kronikat olivat tyylillisesti kömpelöitä mutta arvokkaita 1600-luvun historian tuntemuksen kannalta, sillä arkistomateriaali, jota hän käytti kirjoitustensa aineistona, on suurelta osin tuhoutunut. Hänet vangittiin 1675 epäiltynä kuningasvallan vastustamisesta mutta vapautettiin pian.
Arthur Zimmermann
thumb|170px|Arthur Zimmermann. Arthur Zimmermann (5. lokakuuta 1864 Marggrabowa, Itä-Preussi – 6. kesäkuuta 1940 Berliini) oli saksalainen ulkoasiainhallinnon virkamies, joka toimi Saksan keisarikunnan ulkoministerinä ensimmäisen maailmansodan aikana vuosina 1916–1917. Parhaiten hänet muistetaan niin sanotusta Zimmermann-sähkeestä, keväällä 1917 julkisuuteen vuotaneesta dokumentista, jossa hän suostutteli Meksikoa hyökkäämään Yhdysvaltoihin. Tapaus ajoi osittain Yhdysvallat liittymään maailmansotaan ympärysvaltojen puolelle. Zimmermannin politiikkaan kuului myös erilaisten separatististen ja vallankumouksellisten liikkeiden tukeminen vaikeuksien tuottamiseksi ympärysvalloille.
Ulkoministeri Jagow erosi syksyllä 1916 vastustettuaan Saksan ylimmän sotilasjohdon vaatimusta rajoittamattoman sukellusvenesodan aloittamisesta ympärysvaltojen päihittämiseksi, sillä se uhkasi ajaa Yhdysvallat liittymään sotaan ympärysvaltojen puolelle. Zimmermann, joka tuki lojaalisti sotilasjohdon näkemyksiä ja ajatusta rajoittamattomasta sukellusvenesodasta, nimitettiin Jagowin seuraajaksi 25. marraskuuta 1916. Pitääkseen Yhdysvaltojen panoksen Euroopan sodassa mahdollisimman vähäisenä hän päätti junailla Meksikon ja Japanin ryhtymään sotaan Yhdysvaltoja vastaan. Zimmermann lähetti 16. tammikuuta 1917 Saksan Washingtonin-lähetystön kautta Saksan Méxicon-lähettiläälle von Eckhardtille salakielisen sähkeen, jossa pyysi tätä ehdottamaan Meksikon presidentti Venustiano Carranzalle yhteistyötä: vastineena sotaan ryhtymisestä Yhdysvaltoja vastaan Meksiko saisi Saksan tuen New Mexicon, Teksasin ja Arizonan takaisinvalloitukselle. Brittien tiedustelu onnistui kaappaamaan viestin ja murtamaan sen salauskoodin, minkä jälkeen sähkeen sisältö päätyi Yhdysvaltain presidentti Woodrow Wilsonin haltuun. Se julkaistiin Wilsonin aloitteesta 1. maaliskuuta ja nostatti Yhdysvalloissa saksalaisvastaisen reaktion. Zimmermann vielä vahvisti sähkeen aitouden maaliskuun lopussa pitämässään puheessa. Kuukauden sisällä Yhdysvallat julisti sodan Saksalle.
J. R. R. Tolkien
Nuoruus
Tolkien oli jo nuorena hyvin kiinnostunut kielistä. Koulussa opetettujen ranskan, saksan, latinan ja kreikan lisäksi hän tutustui omasta kiinnostuksestaan useisiin muinaiskieliin, kuten muinaisenglantiin, kymriin ja goottiin. Vuonna 1911 Tolkien aloitti opinnot Oxfordin yliopistossa saamansa stipendin turvin. Luettuaan kaksi vuotta klassisia kieliä hän siirtyi englannin kielen laitokselle ja erikoistui muinaisenglantiin ja muinaisnorjaan. Tolkien perehtyi syvällisesti anglosaksisiin ja skandinaavisiin tarustoihin ja niistä kertoviin eepoksiin, kuten muinaisenglantilaiseen Beowulfiin ja muinaisislantilaiseen Eddaan. Innostus kielitiedettä kohtaan myös sai hänet keksimään täysin omia kieliä. Hän innostui suomen kielestä luettuaan Kalevalan. Tolkienia kiinnosti suomen kielen vokaalivoittoinen ääntäminen ja hän alkoi kehittää sen pohjalle perustuvaa uutta kieltä, josta tuli myöhemmin hänen kirjojensa suurhaltiakieli quenya.
Kuolema
pienoiskuva|Edith ja J. R. R. Tolkienin hauta [[Oxfordissa Englannissa.]] Silmarillion jäi kesken, kun J. R. R. Tolkien kuoli 81-vuotiaana 1973,. Hänen puolisonsa Edith Tolkien oli kuollut kaksi vuotta aiemmin, ja tuolloin Tolkien oli halunnut kaiverruttaa hänen hautakiveensä nimen Lúthien tarinansa Beren ja Lúthien rakastavaisten mukaan. Vastaavasti Tolkienin hautakiveen kirjoitettiin Beren. Pariskunta on haudattu Wolvercoten hautausmaalle Oxfordiin. Heidän hautakivessään lukee kokonaisuudessaan Edith Mary Tolkien, Luthien, 1889–1971 ja John Ronald Reuel Tolkien, Beren, 1892–1973.
Taru sormusten herrasta
Hobitin menestyksen johdosta kustantaja alkoi vaatia Tolkienilta jatko-osaa tarinalle. Tolkien oli oikeastaan aloittanut jatko-osan, Taru sormusten herrasta (The Lord of the Rings 1954–1955), kirjoittamisen vuonna 1936, jo ennen kuin Hobitti oli julkaistu. Hän päätti kuitenkin tarjota ensin kustantajalle muutamia kirjoitettuja osia Silmarillionista, jotka kustannusyhtiö kuitenkin hylkäsi. Vaikka kirjan kieltä ylistettiin, sen katsottiin olevan liian epäkaupallinen julkaistavaksi. Käsikirjoitus palautettiin pettyneelle Tolkienille, minkä jälkeen kustantaja tiedusteli uudelleen, olisiko hän vieläkin valmis kirjoittamaan ”uuden Hobitin”; Tolkien suostui.
Saksan 14. jalkaväkidivisioona
Palvelus
Divisioonassa suoritettiin liikekannallepano 3. elokuuta 1939 ja se siirrettiin Sleesiaan etelän armeijaryhmään. Divisioona ylitti Puolan rajan 1. syyskuuta 10. armeijan XVI armeijakunnan mukana. Sotatoimien päätyttyä divisioona siirrettiin Eifelin alueelle, josta se aloitti 10. toukokuuta 1940 hyökkäyksen länteen. Ranskan sotatoimien päätyttyä divisioona jäi Pariisin eteläpuolelle Fontainebleuhun, kunens se siirrettiin syyskuussa takaisin kotivaruskuntaan.
Itä-Hakkila
Itä-Hakkila on kaupunginosa Vantaalla Hakunilan pohjoispuolella vanhan Lahdentien varrella. Itä-Hakkila sijaitsee Itä-Vantaalla, Lahdenväylän itäpuolella. Naapurikaupunginosia ovat Hakkila lännessä, Hakunila etelässä, Sotunki idässä ja Kuninkaanmäki pohjoisessa. Noin 2 700 asukkaan pientalovaltaisessa Itä-Hakkilassa ei ole yhtään kerrostaloja, mutta viime vuosina rivitaloja on valmistunut hieman enemmän. Alueella yli 80 % taloista on omistusasuntoja. Vuoden 2020 lopussa muuta kuin suomea, ruotsia tai saamea äidinkielenään puhuvien osuus alueen väestöstä oli 7,6 prosenttia.
Your Favorite Enemies
Your Favorite Enemies on vuonna 2006 perustettu kanadalainen vaihtoehtorockia soittava yhtye. Yhtyeen levyt julkaisee Hopeful Tragedy Records, ja vuoteen 2008 mennessä levyjä on julkaistu kaksi. Yhtye on ollut Euroopassa kiertueella syys-lokakuussa 2007. Japanissa ja Indonesiassa se kiersi touko-kesäkuussa 2008.
Espanjan ensimmäinen tasavalta
Ensimmäisen tasavallan valtionpäämiehet
Ensimmäisellä tasavallalla ehti olla viisi valtionpäämiestä, jotka johtivat hallitusta nimikkeellä ”toimeenpanovallan johtaja” (Presidente del Poder Ejecutivo).
Mastos
pienoiskuva|upright=0.94|[[Attikalainen keramiikka|Attikalainen mustakuviotekniikalla koristeltu mastos, n. 520–510 eaa.]] Mastos (, ’rinta’) on antiikin aikainen keraaminen juomamalja. Se tunnetaan vaasien muotona erityisesti kreikkalaisesta keramiikasta.
Sirkka-Liisa Lonka
Sirkka-Liisa Lonka (s. 27. tammikuuta 1943 Kouvola) on suomalainen taidemaalari ja taidegraafikko.
Alexandra Daddario
Ura
thumb|left|200px|Alexandra Daddario elokuvan Baywatch julkaisutilaisuudessa vuonna 2017. Daddario teki televisiodebyyttinsä 15-vuotiaana saippuasarjassa All My Children. Läpimurtonsa hän teki vuonna 2010 fantasiaelokuvassa Percy Jackson: Salamavaras, missä hän esitti Annabeth Chasea. Hänellä oli myös sivurooli draamasarjassa Kovat kaulassa. Vuonna 2011 hän esiintyi komediaelokuvassa Hall Pass – lupa rellestää.
Jääkiekon maailmanmestaruuskilpailut 1931
Alempi loppusarja
Alemman loppusarjan sijoitukset
Richterin asteikko
Määritelmä
Richterin asteikko voidaan esittää kaavanamissä ML on magnitudi, Amax on seismogrammin suurimman heilahduksen amplitudi mikrometreinä käytettäessä lyhytperiodista Wood–Andersonin kiertymäseismometriä, ja −lg A0 on etäisyydestä riippuva vaimennustekijä, jonka Richter esitti taulukkomuodossa.
Richter määritteli voimakkuudeltaan 0-arvoisen maanjäristyksen olevan sellainen, joka näyttäisi yhden mikrometrin laajuisen heilahduksen 100 km etäisyydellä maanjäristyksen episentristä. Richter valitsi asteikon nollakohdan tarkoituksella pieneksi välttääkseen negatiivisia magnitudiarvoja. Herkillä nykyaikaisilla seismometreillä voidaan kuitenkin mitata myös negatiivisia arvoja, sillä Richterin asteikolla ei ole alarajaa.
Kurt Beck
Beck liittyi SPD:en vuonna 1972. Beck toimi kotikaupunkinsa Steinfeldin pormestarina 1989−1994. Hänestä tuli Rhineland-Pfalzin sosiaalidemokraattien puheenjohtaja vuonna 1994 ja puolueen varapuheenjohtaja 2003. Edellisen puheenjohtajan Matthias Platzeckin erottua Beckistä tuli uusi puheenjohtaja maaliskuussa 2006.
Markku Saarinen (rumpali)
Markku Saarinen (s. 6. maaliskuuta 1990 Helsinki, Suomi) on Smak-nimisen yhtyeen rumpali. Saarinen valmistui 2008 Sibelius-lukiosta Helsingissä. Markku on täysin itse oppinut rumpali. Vaikutteita ovat olleet mm. The Used, Deftones Blindside
Gonzalo Rubalcaba
pienoiskuva|Gonzalo Rubalcaba vuonna 2015.Gonzalo Rubalcaba (oik. Julio Gonzalo Gonzalez Fonseca, s. 27. toukokuuta 1963 Havanna) on kuubalainen jazz-pianisti ja -säveltäjä.